
PËR DHËNIE FONDI SHTESË, BASHKISË BULQIZË, PËR RIKONSTRUKSIONIN E GODINËS SË QENDRËS SË KULTURËS

Në mbështetje të nenit 100 të Kushtetutës, të ligjit nr.8756, datë 26.3.2001 “Për emergjencat civile”, të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 13 të ligjit nr.10190, datë 26.11.2009 “Për buxhetin e vitit 2010”, të ndryshuar, me propozimin e Ministrit të Brendshëm, Këshilli i Ministrave

VENDOSI:

1. Bashkisë Bulqizë, qarku Dibër, në buxhetin e vitit 2010, t’i jepet fondi shtesë në shumën prej 6 999 974 (gjashtë milionë e nëntëqind e nëntëdhjetë e nëntë mijë e nëntëqind e shtatëdhjetë e katër) lekësh, për zbatimin e projektit të rikonstruksionit të Qendrës së Kulturës, Bulqizë.
2. Ky fond të përballohet nga fondi rezervë i Këshillit të Ministrave.
3. Ngarkohen Ministri i Financave, Ministri i Brendshëm, bashkia Bulqizë dhe institucioni i prefektit të qarkut Dibër, për zbatimin e këtij vendimi.
Ky vendim hyn në fuqi menjëherë.

